Title: Objectiu del curs
Course: AWS: Amazon Web Service

Què aprendré en aquest curs?

Durant el curs aprendràs com funciona la infraestructura en el núvol de Amazon per a instal·lar i configurar aplicacions web, en aquest cas una botiga virtual, amb les següents característiques:

- Segures: L'accés a les aplicacions es realitza de forma xifrada, de manera que les transaccions de contrasenyes i de pagaments amb targeta no poden ser accedides per tercers.
- Redundants: Les aplicacions s'executen en diversos servidors, de manera que si un servidor s'actualitza o es penja o s'apaga, l'altre servidor agafarà el control. En cap cas es perdrà una venda perquè el servidor no funciona correctament.
- Replicades: La base de dades està copiada en diversos servidors, de manera que la informació sobre clients i vendes no es pot perdre.
- Balancejades: En el moment en què la web té molts clients, es creen noves instàncies dels servidors, de manera que sempre es puguin atendre els clients i aquests no experimentin que la web va lenta a causa del seu ús intensiu.